# A Da Vinci-kód (film)

### A Wikipédiából, a szabad lexikonból.

A Da Vinci-kód The Da Vinci Code
IMDB 6.5/10 (41,916 szavazat)
Rendező: | Ron Howard
Producer: | Brian Grazer John Calley
Forgatókönyvíró: | Akiva Goldsman
Főszerepben: | Tom Hanks Audrey Tautou Ian McKellen Paul Bettany Jean Reno
Alfred Molina
Jürgen Prochnow
Zene: | Hans Zimmer
Operatőr: | Salvatore Tonito
Forgalmazó: | Sony Pictures (USA) InterCom (Magyarország)
Gyártó: | Columbia Pictures Imagine Entertainment
Bemutató: | 2006. május 19. (USA) 2006. május 18. (Magyarország)
Időtartam: | 143 perc
Nyelv: | angol +magyar (szinkron)
Korhatár: | PG-13 (USA) 16 (Magyarország)
Költségvetés: | 125 millió dollár
Bevétel: | 217,536,138 dollár (USA) 756,220,423 dollár (összes)
IMDb

A Da Vinci-kód (The Da Vinci Code) egy 2006-os amerikai film, Dan Brown A Da Vinci-kód című regényének adaptációja, Ron Howard rendezésében.

Egyesült Államokbeli premierje 2006. május 19-én, magyarországi bemutatója egy nappal korábban volt. E versenyen kívül vetített filmmel nyitották meg 2006. május 17-én az 59. cannes-i filmfesztivál rendezvénysorozatát.

A világsikert aratott könyv jogdíját a Sony Pictures Entertainment vásárolta meg 6 millió dollárért. Ezt megelőzően Dan Brown már egyszer visszautasította Joel Surnow ajánlatát, aki az ötletet szerette volna felhasználni a 24 című tévésorozathoz.

## [szerkesztés] Szereplők

Szereplő | Színész | Magyar hang
--- | --- | ---
Robert Langdon | Tom Hanks | Kőszegi Ákos
Sophie Neveu | Audrey Tautou | Györgyi Anna
Sir Leigh Teabing | Ian McKellen | Bács Ferenc
Bezu Faché | Jean Reno | Szilágyi Tibor
Silas | Paul Bettany | Forgács Péter
Aringarosa püspök | Alfred Molina | Csankó Zoltán
André Vernet | Jürgen Prochnow | Rosta Sándor
Jacques Saunière | Jean-Pierre Marielle | Izsóf Vilmos
Collet | Etienne Chicot | Kristóf Tibor
Rémy | Jean-Yves Berteloot | Haás Vander Péter

## [szerkesztés] Forgatási helyek

A francia kulturális minisztérium engedélyezte, hogy a stáb az éjszakai jeleneteket a Louvre-ban forgassa, ahol 2005. június 30-án kezdődtek a felvételek, hogy majd október 19-én fejeződjenek be Angliában. Az ezt megelőző utolsó forgatás az intézményben 2002-ben volt, amikor Bernardo Bertolucci forgatta Álmodozók című filmjét, melyben lényegében megismételte Jean-Luc Godard Bande à part filmjének a múzeumfolyosókon zajló versenyét.

A Da Vinci-kód stábja nem kért engedélyt a párizsi Saint-Sulpice templomban történő forgatáshoz. A felkért Westminster-apátság elutasította, hogy ott forgassanak, végül az anglikán egyházhoz tartozó Lincoln katedrális 100 000 font sterling fejében engedélyezte forgatást, amelyre 2005 augusztusában került sor. A franciaországi, londoni és németországi helyszíneken történt forgatások mellett a stáb a belső, illetve a víz alatti felvételeket a London melletti Pinewood Studios-ban készítette el.

## [szerkesztés] Érdekességek

Ron Howard és Brian Grazer a 2005. december 26-án megjelent Newsweek részére adott interjújukban elmondták, hogy Jacques Chirac francia köztársasági elnök 2004 decemberében találkozott velük és felajánlotta segítségét az esetleges adminisztratív problémák elrendezéséhez, valamint a film gyártásához szükséges engedélyek beszerzéséhez. A francia elnök állítólag lánya egy barátnőjét (vélhetőleg Sophie Marceau-t) ajánlotta filmszerepre és megpróbált nagyobb gázsit szerezni Jean Reno részére.

Az állításokat az Élysée-palota pár nap múlva a Le Monde napilapban cáfolta: elismerte ugyan, hogy a találkozóra sor került, de tagadták, hogy valakit is ajánlottak volna szerepre, vagy hogy Jean Reno szerepét kívánták volna emelni.

Annak érdekében, hogy csábító zöld „őzikeszemű” legyen, Audrey Tautou a filmben kontaktlencsét visel.

## [szerkesztés] Reakciók

- A katolikus egyház nem foglalkozott a film bemutatójával, bár egyes konzervatív tagjai a regényhez hasonlóan a film elkészítését is ellenezték. 2006 májusának elején, a film bemutatásának közeledtével egyes katolikus szervezetek (mint pl. az Opus Dei - a könyvben mint gyilkosok szerepelnek) világszerte tiltakozási kampányt indítottak. A könyv ellen indult - eddig megalapozatlannak bizonyult - plágiumperek a film betiltására is törekedtek.

- Bemutatóját a filmkritikusok fanyalogva fogadták. A tudósítások szerint Cannes-ban a film súlyosan megbukott a filmkritikusok zsűrije előtt, a nézők fütyüléssel fejezték ki elégedetlenségüket. „A film csaknem ugyanolyan rossz, mint a könyv. A színészek túloznak, túl sok a zene és túl grandiózus az egész" - vélte Peter Brunette, a Boston Globe című amerikai napilap kritikusa A da Vinci-kód cannes-i elővetítése után: [1]. „A film nagyon hű a regényhez, de már a regény is egy nagy hülyeség volt, a film még annál is rosszabb. Ráadásul két és fél óra” - állapították meg a vetítés után a France Info francia hírrádiónak nyilatkozó külföldi újságírók. [2]

- Németországban a filmkritikusok különösen a megdöbbentően rossz német nyelvű szinkronizálást emelték ki, ami valóban élvezhetetlenné tette a vetítést, de kifogásolták a színészválasztást (Sophie Neveu-t Audrey Tautou alakítja) és a rendezői koncepciót is, amely gyökeres ellentétben van a regény mondanivalójával (Sophie gyenge és bizonytalan nő).

## [szerkesztés] Lásd még

- A da Vinci-kód
- Leonardo da Vinci

## [szerkesztés] Külső hivatkozás

- Hivatalos weboldal
- A Da Vinci-kód az IMDb-n
- Filmelőzetes
- A Da Vinci-kód a Cinematrixon
- Fiche CineMovies
- The 'Code' Breakers, by Devin Gordon, Newsweek Dec. 26, 2005 - Jan 2, 2006 issue
- "Da Vinci Code" : l'Élysée dément toute ingérence, par Grégoire Allix et Béatrice Gurrey, Le Monde du 30 décembre 2005

A lap eredeti címe "http://hu.wikipedia.org../../../a/_/d/A_Da_Vinci-k%C3%B3d_%28film%29_aaa8.html"

Kategóriák: 2006 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Žemaitėška
- Български
- Česky
- Dansk
- Deutsch
- Esperanto
- Español
- Suomi
- Français
- עברית
- Bahasa Indonesia
- Ilokano
- Italiano
- 日本語
- 한국어
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Shqip
- Svenska
- தமிழ்
- 中文